
					           Projektas


LIETUVOS RESPUBLIKOS
PLUOŠTINIŲ KANAPIŲ ĮSTATYMO NR. XII-336 2, 3 IR 4 STRAIPSNIŲ PAKEITIMO
ĮSTATYMAS

2017 m.                        d. Nr. XII-           
Vilnius


1	straipsnis. 2 straipsnio pakeitimas
1. Pakeisti 2 straipsnio 4 dalį ir ją išdėstyti taip: 
4. Pluoštinės kanapės – kanapinių (Cannabaceae) šeimos sėjamosios kanapės (Cannabis sativa L.) rūšies veislių augalai, kurių išdžiovintoje medžiagoje tetrahidrokanabinolio yra ne daugiau kaip 0,2 procento ir kurie auginami vien tik pramoniniams tikslams arba sodininkystei. 
2. Papildyti 2 straipsnį nauja 8 dalimi, ankstesnes 8-14 dalis laikant atitinkamai 9-15 dalimis): 
„8. Pluoštinių kanapių produktai – žaliavinės pluoštinių kanapių dalys, žaliavinės ar mirkytos kanapės, stiebai, šiaudeliai, sėjai neskirtos pluoštinių kanapių sėklos, skirtos perdirbti arba vartojamos neperdirbtos, pluoštinių kanapių sėkla, lapai, iš jų pagaminti ar išgauti pagrindiniai ir šalutiniai gamybos produktai.

2 straipsnis. 3 straipsnio pakeitimas
Pakeisti 3 straipsnio 2 dalies 1 punktą ir jį išdėstyti taip: 
„1) auginti pluoštines kanapes tik atvirame grunte, išskyrus, pluoštines kanapes, auginamas moksliniais eksperimentiniais ir selekciniais tikslais oficialiai patvirtintų mokslo tyrimų institucijų uždaruose gruntuose ar laboratorijose;“ 

3 straipsnis. 4 straipsnio pakeitimas 
1. Pakeisti 4 straipsnio 1 dalį ir ją išdėstyti taip:
„1. Tiekti rinkai galima tik šio įstatymo reglamentuojamų pluoštinių kanapių produktus.“

4 straipsnis. Įstatymo įsigaliojimas ir įgyvendinimas
1. Šis įstatymas, išskyrus šio straipsnio 2 dalį, įsigalioja 2017 m. lapkričio 1 d.
2. Lietuvos Respublikos Vyriausybė ar jos įgaliotos institucijos iki 2017 m. spalio 31 d. priima šio įstatymo įgyvendinamuosius teisės aktus.

Skelbiu šį Lietuvos Respublikos Seimo priimtą įstatymą.

